ለግድቡ ግንባታ ባለፉት ስድስት ወራት ከ800 ሚሊዮን ብር በላይ ተሰበሰበ
 ባለፉት ስድስት ወራት ብቻ ለታላቁ የኢትዮጵያ ህዳሴ ኤሌክትሪክ ሀይል ማመንጫ ግድብ ግንባታ ከህብረተሰቡ ከ800 ሚሊዮን ብር በላይ መሰብሰቡን የግድቡ ግንባታ ህዝባዊ ተሳትፎ አስተባሪ ብሔራዊ ምክር ቤት ገለፀ፡፡የምክር ቤቱ የሚዲያና ኮምኒኬሽን ዳይሬክተር አቶ ፍቃዱ ከተማ ህብረተሰቡ ለግድቡ ግንባታ በቦንድ ግዥ፣ በ8100 እና በሌሎች የተሳትፎ አይነቶች የሚያደርገው ድጋፍ ተጠናክሮ መቀጠሉን ገልጸዋል ።በበሌላ በኩል ባንኮች፣ የኢንሹራንሶች የአክስዮን ማህበራትና ባለሀብቶች በአንድ ወር ጊዜ ከ50 ሚሊዮን ብር በላይ ለግድቡ ድጋፍ እያደረጉ መሆኑን አስታውቀዋል ፡፡8100 ኤ አጭር የተንቀሳቃሽ ስልክ የፅሁፍ መልዕክት መርሃግብር ላይ ሚሊዮኖች ተሳትፎ በማድረግ ድጋፋቸውን መረጋገጣቸው ለገቢው መጨመር ከፍተኛ አስተዋኦ ማድረጉን ጠቅሰዋል ።ይህ የተንቀሳቃሽ ስልክ የፅሁፍ መልዕክት መርሃግብር እስከ መጋቢት መጨረሻ በተለያዩ ሽልማቶች ታጅቦ የሚቀጥል መሆኑን  የአዲስ አበባ ኮመኒኬሽን ቢሮ ጠቅሶ ፋና ብሮድካስቲንግ ኮርፖሬት ዘግቧል ።